Projekts

LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2014. gada \_\_.\_\_\_\_\_\_\_\_\_\_

.§

**Informatīvais ziņojums „Par Eiropas Savienības fondu darbības programmas „Izaugsme un nodarbinātība” 9.2.3. specifiskā atbalsta mērķa „Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” ieviešanu”**

1. Pieņemt zināšanai veselības ministra iesniegto informatīvo ziņojumu.
2. Atbalstīt informatīvajā ziņojumā ietverto priekšlikumu par Eiropas Savienības fondu darbības programmas „Izaugsme un nodarbinātība” 9.2.3. specifiskā atbalsta mērķa „Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” (turpmāk – specifiskais atbalsta mērķis) ietvaros paredzēto atbalstāmo darbību īstenošanu pirms Eiropas Sociālā fonda projekta iesnieguma apstiprināšanas, ievērojot Eiropas Savienības un Latvijas Republikas tiesību aktos, tai skaitā publisko iepirkumu, budžeta plānošanas un izpildes regulējošajos tiesību aktos, noteiktos un informatīvajā ziņojumā ietvertos pagaidu projekta īstenošanas nosacījumus.
3. Noteikt, ka par specifiskā atbalsta mērķa ieviešanu atbildīgā iestāde ir Veselības ministrija.
4. Noteikt, ka Sadarbības iestādes funkcijas par specifiskā atbalsta mērķa ieviešanu veic Centrālā finanšu un līgumu aģentūra (turpmāk – Sadarbības iestāde).
5. Atļaut Nacionālajam veselības dienestam kā finansējuma saņēmējam uzsākt informatīvajā ziņojumā paredzēto atbalstāmo darbību īstenošanu, sākot ar informatīvā ziņojuma izskatīšanas Ministru kabinetā brīža, pirms Eiropas Sociālā fonda projekta iesnieguma apstiprināšanas, ievērojot Eiropas Savienības un Latvijas Republikas tiesību aktos, tai skaitā publisko iepirkumu regulējošajos tiesību aktos noteiktos un informatīvajā ziņojumā ietvertos specifiskā atbalsta mērķa īstenošanas nosacījumus.
6. Veselības ministrijai 30 darba dienu laikā pēc informatīvā ziņojuma izskatīšanas Ministru kabinetā izstrādāt iekšējo normatīvo aktu, kurš atbilstoši informatīvajā ziņojumā ietvertajiem specifiskā atbalsta mērķa īstenošanas nosacījumiem nosaka specifiskā atbalsta mērķa ieviešanas pagaidu regulējumu līdz Ministru kabineta noteikumu par specifiskā atbalsta mērķa spēkā stāšanās un līguma par Eiropas Sociālā fonda projekta īstenošanu noslēgšanas, tai skaitā nosakot specifiskā atbalsta mērķa ieviešanas nosacījumus, atbildīgās iestādes un finansējuma saņēmēja pienākumus, pagaidu projekta sagatavošanas, pārbaudes un apstiprināšanas kārtību, pagaidu projekta kontroles un uzraudzības kārtību.
7. Noteikt, ka pirms Eiropas Sociālā fonda projekta iesnieguma apstiprināšanas specifiskā atbalsta mērķa ietvaros atbalstāmo darbību ietvaros radušās izmaksas var uzskatīt par attiecināmām izmaksām finansēšanai no Eiropas Sociālā fonda un valsts budžeta līdzfinansējuma, ja tās tiks atzītas par atbilstošām pēc atmaksas pieprasījuma izskatīšanas sadarbības iestādē atbilstoši Eiropas Savienības fondu 2014.– 2020.gada plānošanas perioda regulējumam, un tās ir radušās ne agrāk kā no informatīvā ziņojuma izskatīšanas Ministru kabinetā brīža.
8. Noteikt, ka 2014.gadā specifiskā atbalsta mērķa īstenošanai nepieciešamo finansējumu 430 444 *euro* apmērā (līdz Eiropas Sociālā fonda projekta apstiprināšanai un pēc Eiropas Sociālā fonda projekta apstiprināšanas) nodrošina no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Veselības ministrijai nodrošināt, ka specifiskā atbalsta mērķa darbības tiek īstenotas, ievērojot informatīvajā ziņojumā ietvertos specifiskā atbalsta mērķa īstenošanas nosacījumus un ievērojot, ka netiek radīti papildus izdevumi valsts budžetam.
9. Pieņemt zināšanai, ka Nacionālā veselības dienesta īstenotā pagaidu projekta (līdz Eiropas Sociālā fonda projekta apstiprināšanai un pēc Eiropas Sociālā fonda projekta apstiprināšanas) kopējās attiecināmās izmaksas indikatīvi ir paredzētas 4 352 315 *euro* apmērā, tai skaitā Eiropas Sociālā fonda līdzfinansējums – 3 699 467 *euro*, valsts budžeta līdzfinansējums – 652 848 *euro.* Šo izmaksu indikatīvaissadalījums pa gadiem ir šāds:
   1. 2014.gadā – 430 444 *eur*o;
   2. 2015.gadā – 1 703 496 *euro;*
   3. 2016.gadā – 1 038 462 *euro;*
   4. 2017.gadā – 1 179 913 *euro.*
10. Veselības ministrijai nekavējoties informēt Ministru kabinetu gadījumā, ja izmaksas, kas pagaidu projektā veiktas pirms tā apstiprināšanas, varētu netikt vai netiek attiecinātas no Eiropas Sociālā fonda, sagatavojot attiecīgu informatīvo ziņojumu, kurā norādīts detalizēts apraksts par radušos situāciju un neatbilstības rašanās cēloņiem un to finansiālo ietekmi, kā arī sniegts apraksts par turpmāko iespējamo risinājumu, lai turpinātu attiecīgā projekta īstenošanu. Pagaidu projekta turpmāka īstenošana vai tā pārtraukšana notiek, ņemot vērā Ministru kabineta lemto.
11. Veselības ministrijai pēc Finanšu ministrijas pieprasījuma sniegt informāciju par pagaidu projekta ieviešanas progresu, tai skaitā finansējuma saņēmēja veicamajiem iepirkumiem un pirms Eiropas Sociālā fonda projekta apstiprināšanas veiktajiem izdevumiem.
12. Nacionālajam veselības dienestam pēc Ministru kabineta noteikumu par specifiskā atbalsta mērķa ieviešanu Eiropas Savienības fondu 2014.– 2020.gada plānošanas periodā spēkā stāšanās un sadarbības iestādes uzaicinājuma iesniegt Eiropas Sociālā fonda projekta iesniegumu saņemšanas nodrošināt, ka šī protokollēmuma 2.punktā ietvertais priekšlikums Eiropas Sociālā fonda projekta iesnieguma veidā tiek iesniegts izvērtēšanai sadarbības iestādē tās noteiktajā termiņā.
13. Noteikt, ka Ministru kabineta 2014.gada 11.marta sēdes protokola Nr.16 38.§ 13.8.punktā noteiktais ierobežojums, kas paredz atbalstīt specifiskā atbalsta mērķa īstenošanas uzsākšana 2014.gadā tikai pēc darbības programmas "Izaugsme un nodarbinātība" apstiprināšanas Eiropas Komisijā, nav attiecināms uz specifiskā atbalsta mērķa darbībām, kas paredz veselības tīklu attīstības vadlīniju izstrādi, un nav attiecināms uz specifiskā atbalsta mērķa darbībām, kas paredz kvalitātes nodrošināšanas sistēmas koncepcijas izstrādi un tehnisko specifikāciju sagatavošanu.
14. Atbalstīt Veselības ministrijas un Nacionālā veselības dienesta sadarbību ar Starptautisko Rekonstrukcijas un attīstības banku jeb Pasaules Banku, slēdzot līgumu par veselības tīklu attīstības vadlīniju izstrādi prioritārajās veselības jomās, iesaistot veselības nozares ekspertus, biedrības un nodibinājumus.
15. Noteikt, ka līguma noslēgšanai ar Pasaules Banku par veselības tīklu attīstības vadlīniju izstrādi prioritārajās veselības jomās ir piemērojams Publisko iepirkumu likuma 3.panta pirmās daļas 6.punktā minētais izņēmums.

Ministru prezidente L.Straujuma

Valsts kancelejas direktore E.Dreimane

Veselības ministra vietā

Ministru prezidente L.Straujuma

11.08.2014 13:58

880

A.Tomsone

67876181, Agnese.Tomsone@vm.gov.lv